CELEX: 62016CN0442
Language: sk
Date: 2016-08-08 00:00:00
Title: Vec C-442/16: Návrh na začatie prejudiciálneho konania, ktorý podal Court of Appeal (Írsko) 8. augusta 2016 – Florea Gusa/Minister for Social Protection, Attorney General

17.10.2016   
            
            
               SK
            
            
               Úradný vestník Európskej únie
            
            
               C 383/6
            
         Návrh na začatie prejudiciálneho konania, ktorý podal Court of Appeal (Írsko) 8. augusta 2016 – Florea Gusa/Minister for Social Protection, Attorney General
   (Vec C-442/16)
   (2016/C 383/07)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Court of Appeal
   
      Účastníci konania pred vnútroštátnym súdom
   
   
      Odvolateľ: Florea Gusa
   
      Odporcovia v odvolacom konaní: Minister for Social Protection, Attorney General
   
      Prejudiciálne otázky
   
   
               1.
            
            
               Zachováva si občan EÚ, ktorý 1. je štátnym príslušníkom iného členského štátu, 2. oprávnene sa zdržiaval a pracoval ako samostatne zárobkovo činná osoba v hostiteľskom členskom štáte približne štyri roky, 3. ukončil svoju pracovnú alebo hospodársku činnosť pre nedostatok práce a 4. zaevidoval sa ako uchádzač o zamestnanie na príslušnom úrade práce, štatút samostatne zárobkovo činnej osoby v zmysle článku 7 ods. 1 písm. a) na základe článku 7 ods. 3 písm. b) smernice 2004/38/ES (1) alebo iných ustanovení?
            
         
               2.
            
            
               Pokiaľ nie, zachováva si právo na pobyt v hostiteľskom členskom štáte, hoci nespĺňa kritériá stanovené v článku 7 ods. 1 písm. b) alebo c) smernice 2004/38/ES, alebo je len chránený proti vyhosteniu podľa článku 14 ods. 4 písm. b) smernice 2004/38/ES?
            
         
               3.
            
            
               Pokiaľ nie, je v súvislosti s takou osobou odopretie dávky pre osoby uchádzajúce sa o zamestnanie (ktorá je osobitnou nepríspevkovou dávkou v zmysle článku 70 nariadenia č. 883/2004/ES (2)) pre neschopnosť preukázať právo na pobyt v hostiteľskom členskom štáte zlučiteľné s právom EÚ, najmä s článkom 4 nariadenia č. 883/2004/ES?
            
         
      (1)  Smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS Text s významom pre EHP (Ú. v. EÚ L 158, 2004, s. 77; Mim. vyd. 05/005, s. 46).
   
      (2)  Nariadenie Európskeho parlamentu a Rady (ES) 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 2004, s. 1; Mim. vyd. 05/005, s. 72).